বাংলাদেশের ইতিহাস
জেনারেল জিয়াউর রহমান ১৯৭৭ সালের ২১শে এপ্রিল বিচারপতি সায়েমের কাছ থেকে রাষ্ট্রপতি এবং [[প্রধান সামরিক আইন প্রশাসক|সিএমএলএ]] এর পদ গ্রহণ করেন। ১৯৭৮ সালের জুন মাসে রাষ্ট্রপতি নির্বাচনের পরে জিয়া তার রাষ্ট্রপতিত্ব ও রাজনৈতিক উচ্চাভিলাষকে গণতান্ত্রিক রূপ প্রদানের জন্য একটি রাজনৈতিক দল, [[বাংলাদেশ জাতীয়তাবাদী দল]] (বিএনপি) গঠন করেন। দেশীয় মুসলিম ঐতিহ্যের উপর জোর দিয়ে জিয়া একটি [[বাংলাদেশি জাতীয়তাবাদ]] ধারণার প্রথাকে তুলে ধরেন।১৯৭৯ সালে সংসদীয় নির্বাচন অনুষ্ঠিত হয়, যেখানে বিএনপি ভূমিধ্বসের সংখ্যাগরিষ্ঠতা অর্জন করে এবং আওয়ামী লীগ প্রধান বিরোধী দল হিসেবে পরিণত হয়।
স্বাধীনতা উত্তর বাংলাদেশের ইতিহাস
জেল থেকে মুক্তি পাওয়ার পর, শেখ মুজিবুর রহমান বাংলাদেশের রাষ্ট্রপতি হিসেবে তার কার্যক্রম শুরু করলেও পরবর্তিতে প্রধানমন্ত্রীত্ব গ্রহন করে। ফলে তিনি সরকারের কেন্দ্রবিন্দুতে পরিনত হন। ১৯৭০ সালের তৎকালীন নির্বাচনে নির্বাচিতরা দেশের প্রথম সংসদ সদস্য হিসেবে শপথ গ্রহন করেন। মুক্তিবাহিনী এবং অন্যান্য মিলিশিয়া সদস্যদের নিয়ে বাংলাদেশ সেনাবাহিনী গঠিত হয়, যারা ১৯৭২ সালের ১৭ মার্চ ভারতীয় বাহিনীর হাত থেকে দেশের সার্বভৌমত্বের ভার গ্রহন করে। মুজিব সরকারকে দেশের ভয়াবহ সব সমস্যা মোকাবিলা করতে হয়। তন্মধ্যে উল্লেখযোগ্য ১৯৭১ সালের মুক্তিযুদ্ধে বাস্তুহারা লক্ষ লক্ষ মানুষকে পূর্নবাসন, দেশকে দূর্ভিক্ষের হাত থেকে রক্ষা, স্বাস্থ্য এবং অন্যান্য নিত্য প্রয়োজনীয় সমস্যার সমাধান করা। ১৯৭০ সালের ভয়াবহ ঘূর্ণিঝড় এবং ১৯৭১ সালের মুক্তিযুদ্ধ দেশের অর্থনীতিকে সম্পূর্ণ ভাবে ধ্বংস করে।